Maratona de New York

La maratona de New York ła ze na corsa organizada ogni ano longa de 42 195 metri che ła se core traerso dei sìncue grandi destreti de ła sità de New York. Ła ze ła maratona pì partesipada del mondo, coi so 43 545 atleti rivai al traguardo inte el 2009. Ła ze una de łe pì inportanti corse dei Stati Unii de l'Amèrica e ła ze parte de łe World Marathon Majors.

 Istòrego 
La prima maratona de New York ła se ghea sełebrà ła prima setemana de setenbre del 1970. Ła zera sta organizada dal presidente del NYRR Vincent Chiappetta e da Fred Lebow e ła ghea vedesto 127 concorenti percórar cuatro ziri e mezo drio del perìmetro pì esterno de Central Park. Inte el dicenbre del 1975 se ghea tacà studiare un pusìbiłe percorso che el traersase tuta ła sità partindo da Staten Island finmente rivar a Central Park.

La investigasion par un percorso ła zera stada fata sercando soratuto de evitar el pì pusìbiłe problemi e ostàcułi, considerando de consevensa un grando nùmaro de pusibiłità: un pasajo sul Brooklyn Bridge o inte el Brooklyn-Battery tunnel

I zera stai studiai i vari tochi del percorso, ipotizando strade alternative e tentando de prevegner problemi lozìsteghi: el percorso cusita dizegnà inte el 1975 el ze oncora parte formante de ła maratona inte el dì de uncó.

L'edision del 2020, che ła garia gavesto sełebrare i 50 ani de ła pì popołare maratona del mondo, ła zera stada anułada par ła pandemia de COVID-19.

 Notasion 

Altri projeti

 Linganbi foresti 

Categoria:Atletica łeziera
Categoria:Conpetision sportive